PRAKTIKANT TIL DESIGN By US

Vi søger en praktikant, som har interesse i markedsføring og digitale medier. Du skal samtidig have øje for design, være kreativ samt visuelt orienteret. Vi tilbyder et spændende praktikforløb på minimum 3-6 måneder med opstart i januar 2023.

**Om praktikstillingen:**

Som praktikant hos Design by Us får du muligheden for at få indblik i, hvordan en entreprenant designvirksomhed fungerer. Vi er i gang med at forbedre vores digitale markedsføring, og her vil du blive en del af denne opgave. Du er derfor initiativrig, kan arbejde selvstændigt og har et godt kendskab til digital markedsføring. I praktikperioden vil du blive udfordret i spændingsfeltet mellem teori og praksis.

**I praksis vil dine arbejdsopgaver være:**

* at være med til at udføre vores digitale marketingstrategi
* at være med til udarbejde marketingsmateriale
* at producere indhold til sociale medier samt nyhedsbreve
* ad hoc opgaver.

**Om dig:**

Vi søger en praktikant, der:

* har interesse for online marketing og salg.
* er selvstændig og ikke bange for at tage ansvar.
* er udadvendt og struktureret.
* behersker engelsk i skrift og tale.

Vi tilbyder en lærerig og udfordrende praktik i en design virksomhed uden sammenligning. Design By Us bygger på en meget uformel iværksætterånd, hvor alt kan lade sig gøre. Vi er vilde med kreativitet, medansvar og positivitet. Som praktikant bliver du en del af vores salgs- og marketings team. Vi er i alt 9 medarbejdere i virksomheden. Praktikken er som udgangspunkt på fuld tid ml 9-17 og ulønnet.

**Vi ser frem til at høre fra dig**

Har du spørgsmål til stillingen, er du velkommen til at kontakte Rikke Schradieck på tlf. +45 29425533 // rikke@design-by-us.com. Send os din ansøgning og dit CV hurtigst muligt til os.

*Design by Us was established in 1999 as an experimental and creative playground by the designer Rasmus Larsson. Design by Us is a multidisciplinary design studio that stands out. We challenge the concept of lighting and furniture by adding passion, identity and handcrafted detailing in our designs. We try not to be a typical Scandinavian design company and we are passionate about making an impact on perception of design by being bold and daring. We wish to push our aesthetics away from the mundane and tread in deeper waters, where success is harder to achieve, however greater the prize.*